“การไฟฟ้าส่วนภูมิภาค” เซ็น MOU “เอสทีเอ็น แอนด์ ทีอีซี”
"การไฟฟ้าส่วนภูมิภาค" เซ็น MOU "เอสทีเอ็น แอนด์ ทีอีซี" จ้างเหมาปรับปรุงระบบจำหน่ายเป็นสายเคเบิลใต้ดิน ณ โรงแรมรามาการ์เด้นส์ กรุงเทพฯ เมื่อเร็วๆ นี้
17 ธ.ค. 2562

นายอนุโลม อุตมะพันธุ์ รองผู้ว่าการไฟฟ้าส่วนภูมิภาค (PEA) ร่วมลงนามสัญญาจ้าง “กิจการค้าร่วม (Consortium STN &amp; TEC) เอสทีเอ็น แอนด์ ทีอีซี” ระหว่าง นายจตุรงค์ ศรีกุลเรืองโรจน์ ประธานเจ้าหน้าที่บริหาร บริษัท ไทย อิงเกอร์ โฮลดิ้ง จำกัด (มหาชน) หรือ TIGER และ นายสุรศักดิ์ โอแสงธรรมนนท์ ประธานกรรมการ บริษัท สยามธรรมนนท์ จำกัด ถ่ายภาพร่วมกันเนื่องในโอกาส พิธีลงนามสัญญาจ้างเหมาปรับปรุงระบบจำหน่ายเป็นสายเคเบิลใต้ดิน ช่วงบริเวณถนนศรีภูวนาท ช่วงที่ 2 (จุดตัดถนนราษฎร์ยินดี-จุดตัดถนนนิพัทธ์อุทิศ 1)
รวมถึงถนนศุภสารรังสรรค์ (จุดตัดถนนราษฎร์ยินดี-จุดตัดถนนเพชรเกษม) อำเภอหาดใหญ่ จังหวัดสงขลา ตามโครงการพัฒนาระบบไฟฟ้าเมืองใหญ่ ระยะที่ 1 (หาดใหญ่ Lot 3) มูลค่าโครงการ 288 ล้านบาท ใช้เวลาระยะเวลาในการก่อสร้าง 1 ปี โดยจัดขึ้น ณ โรงแรมรามาการ์เด้นส์ กรุงเทพฯ เมื่อเร็วๆ นี้